Republika Hrvatska

Koprivničko-križevačka županija

 **GRAD KOPRIVNICA**

**OSNOVNA ŠKOLA „ĐURO ESTER“**

KLASA:110-01/21-01/002

URBROJ:2137-31/21-01-3

Koprivnica, 18.5.2021..

Temeljem članka 72. Statuta Osnovne škole „Đuro Ester“ Koprivnica i točke III. Odluke o uključivanju pomoćnika u nastavi u Osnovnoj školi „Đuro Ester“ Koprivnica za školsku godinu 2020./21. gradonačelnika grada Koprivnice KLASA:602-01/19-01/0003; URBROJ:2137-/01-06-02/5-20-12 od 22.4.2020. godine i prethodne suglasnosti Ministarstva znanosti i obrazovanja KLASA:602-02/20-07/00556; URBROJ:536-06-20-0002 od 11.5.2020. godine Osnovna škola „Đuro Ester“ Koprivnica objavljuje

**JAVNI POZIV**

**za prijavu kandidata za obavljanje poslova pomoćnika u nastavi u Osnovnoj školi „Đuro Ester“ Koprivnica (partner u projektu „Odrastanje u jednakosti, Koprivnica - ODJEK III“)**

**I.**

 **OPĆI PODACI**

• Broj traženih osoba: jedna (1) pomoćnika/ice u nastavi

• Mjesto rada: Osnovna škola „Đuro Ester“, Trg slobode 5, Koprivnica

• Radno vrijeme: nepuno radno vrijeme (do 24 sata tjedno)

• Prijevoz na rad: ovisno o udaljenosti od mjesta stanovanja

• Vrsta ugovora: ugovor o radu na određeno vrijeme do jedan mjesec

**II.**

**UVJETI**

• završeno najmanje četvorogodišnje srednjoškolsko obrazovanje,

• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14, 07/17. i 68/18.).

**III.**

**OPIS POSLOVA**

Osnovna je zadaća pomoćnika u nastavi pružanje neposredne potpore učenicima s teškoćama u razvoju tijekom odgojno – obrazovnog procesa prema izrađenom individualnom programu rada u skladu s potrebama svakog pojedinog učenika s teškoćama u razvoju.

**IV.**

Odabir kandidata koji će obavljati poslove pomoćnika u nastavi izvršiti će Stručno povjerenstvo imenovano od strane ravnatelja Osnovne škole „Đuro Ester“ Koprivnica, u sastavu od 3 člana, stručnih djelatnika škole.

**V.**

S odabranim kandidatom, Osnovna škola „Đuro Ester“ Koprivnica, sklopiti će ugovor o radu na određeno vrijeme kojim će se definirati zadaće pomoćnika, trajanje, kao i međusobna prava, obveze i odgovornosti. Po sklapanju ugovora o radu, kandidat će biti upućen na zdravstveni pregled za osobe koje obavljaju poslove u školama troškove kojeg će snositi prijavitelj projekta „Odrastanje u jednakosti, Koprivnica, - ODJEK III“, odnosno Grad Koprivnica iz sredstava odobrenih za tu namjenu u okviru projekta.

**VI.**

Uz prijavu na Javni poziv, kandidati za pomoćnike dužni su navesti svoje osobne podatke (ime i prezime, datum i mjesto rođenja, adresu stanovanja, broj telefona i e-mail adresu), sve za potrebe provođenja postupka, te dostaviti sve priloge kako slijedi:

* životopis,
* motivacijsko pismo,
* dokaz o stručnoj spremi (neovjerena preslika svjedodžbe/diplome),
* dokaz o hrvatskom državljanstvu (preslika osobne iskaznice, a ako je kandidat nema može priložiti i presliku domovnice),
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci),
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis.

Kandidati/kinje koje se javljaju na natječaj i pozivaju na pravo prednosti pri zapošljavanju prema posebnom propisu dužne dostaviti sve dokaze o ostvarivanju prava prednosti pri zapošljavanju navedene u članku 102. stavku 1. Zakona o hrvatskim braniteljima iz Domovinskog rata i članovima njihovih obitelji.

Uz prijavu na natječaj trebaju dostaviti dokaze  iz članka 103. stavka 1. Zakona o
hrvatskim braniteljima iz Domovinskog rata i članovima njihovih obitelji koji su objavljeni na web stranici Ministarstva branitelja:
[https://branitelji.gov.hr/UserDocsImages/NG/12%20Prosinac/Zapošljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Osnovna škola „Đuro Ester“ Koprivnica zadržava pravo uvida u originale dokumenata.

**VII.**

Prijave se podnose preporučeno poštom ili predaju osobno u zatvorenoj omotnici na sljedeću adresu: Osnovna škola „Đuro Ester“, Trg slobode 5, 48000 Koprivnica, s naznakom, Prijava za pomoćnike u nastavi“.

Rok za podnošenje prijava je 8 dana od dana objave Javnog poziva.

Ovaj Javni poziv objavit će se na web stranici Osnovne škole „Đuro Ester“ Koprivnica i Hrvatskog zavoda za zapošljavanje.

Nepotpune i nepravodobne prijave neće se razmatrati.

S kandidatima čije su prijave potpune i pravodobne provest će se intervju. U slučaju da se kandidat ne odazove pozivu na intervju, smatrat će se da je odustao od prijave.

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Svi osobni podaci prikupljeni na temelju natječaja prikupljaju se i obrađuju u svrhu provedbe natječaja i obrade natječajne prijave kandidata, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Ravnateljica:

mr. Sanja Prelogović